எனக்கே எனக்கானதாக மட்டும்

எனக்கே எனக்கானதாக மட்டும் எம்.ரிஷான் ஷெரீப் உடைந்த வானத்தின் கீழ்! நிலவு சலித்தனுப்பிய ! வெளிச்சத்தினூடு,! உறுதியற்ற தேசத்தினொரு மூலையில்! உடையாத வெட்கத்தை ! உறுதியான இறகுகளால் போர்த்தியபடி! முன் காலமொன்றில்! அழகிய வண்ணத்துப்பூச்சிகள் சூழ! தேவதையாக நான் நின்றிருந்தேன் ! வேட்டைக்காரனாக நீ வந்தாய் ;! என்னையும்,வெட்கத்தையும்! மூடியிருந்த சிறகதனைக்! கத்தரித்துக் காதில் சொன்னாய்-இனிக்! காலம் முழுதும் ! உன் சிறகுகள் மட்டுமே ! போதுமெனைச் சுமக்கவென! அழகிய வாக்குறுதிகள் தந்தாய் ! அன்றிலிருந்துதான்! உனது வலிமை மேலோங்கிய! வேட்டைக்கரங்கள்,! எனது சுவாசங்களையும்! சிறிதுசிறிதாகக் கொடுக்கத்தொடங்கின ! எனக்குப் பல்முளைத்த அன்றின் இரவில்! தனியாக மெல்ல முடியுமினியென்றேன்,! உனது அத்தனை அகோரங்களும்! ஒன்றாய்ச் சேர்ந்து! அன்றுதான் என் உதடுகளைத்! தைக்க ஆரம்பித்தாய் ! எழுதவேண்டுமென்ற பொழுதில்! பேனாமுனை ஒடித்துச் சிரித்தாய்,! வரைவதற்கான வண்ணங்களைக் ! கலந்த விரல்களை ! வளைத்துச் சிதைத்தாய்,! பாடலுக்கான எண்ணமெழும் முன்னமே! நானூமை என! சொல்லிச் சொல்லி ரசித்தாய் ! இனிக் காலங்கள்! எனக்கே எனக்கானதாக மட்டும் இருக்கட்டும் ! இந்த வெடிப்புற்று வரண்டு,! கதிர்களேதுமற்ற வயல்வெளியில்! நேற்றிலிருந்து புதிதாக முளைக்க ! ஆரம்பித்திருக்கும் பற்களால்! என் தீய கனவுகளை மென்று விழுங்கியபடி,! உச்சரிப்புப் பிழைகளோ,சுருதி விலகலோ! சுட்டிக்காட்ட யாருமின்றி...! ஒரு பக்கம் எனது கவிதைகள்,! மறு பக்கம் எனது வண்ணங்கள்! எனத் துணையாய்க் கொண்டு! பாடிக்கொண்டிருக்கிறேன் ;! ! ஆனாலும்,! என்னை விதவையென்கிறீர்கள் நீங்கள் ! -எம்.ரிஷான் ஷெரீப்,! மாவனல்லை,! இலங்கை